̀ и ны́нѣ, прест҃ѣ́й тро̑цѣ со всѣ́ми ст҃ы́ми предстоя̀ и непреста́ннѡ насыща́яся зрѣ́нія бж҃ества̀ трисвѣ́тлагѡ, помина́й чту́щыя ст҃у́ю па́мять твою̀:не премолчѝ, уго́дниче хрс̑то́въ, ко гдс̑у моля́ся, да бл҃года́тію свое́ю ст҃у́ю ѡби́тель сію̀, въ не́й живу́щыя и тружда́ющыяся, ку́пнѡ же и ѝмъ бл҃годѣ́ющыя при́снѡ пріѡсѣня́етъ, та́кожде и вся̂ притека́ющыя ко сщ҃е́ннѣй ра́цѣ твое́й и мо́щи твоя̂ усты̀ и се́рдцемъ лобыза́ющыя здра̂вы и невреди̂мы сохраня́етъ и ѿ вся́кія напа́сти свобожда́етъ, путеше́ствующымъ въ путѝ бл҃гопоспѣ́шество подава́я, боля́щымъ же здра́віе и печа̂льнымъ утѣше́ніе, си̂рымъ и вдови́цамъ и всѣ̂мъ напа́ствуємымъ ско́рое заступле́ніе и вспоможе́ніе, и ѿ вра́жіихъ навѣ́тѡвъ тве́рдое ѡгражде́ніе и защище́ніе:не преста́й же моля́ся и ѡ хрс̑тоимени́тѣй держа́вѣ бл҃гочести́вѣйшагѡ, самодержа́внѣйшагѡ, вели́кагѡ госуда́ря на́шегѡ, імпера́тора нікола́я алеѯа́ндровича, я́кѡ да твои́мъ предста́тельствомъ и мл҃твами сохраня́еми, возмо́жемъ по́двигъ тече́нія небла́зненнѡ соверши́ти, сла́вяще ст҃у́ю тро̑цу, ѻц҃а̀ и сн҃а и ст҃а́го дх҃а, и твоѐ заступле́ніе, ны́нѣ и при́снѡ и во вѣ́ки вѣкѡ́въ